“ศบค.” พบผู้ติดเชื้อ “โควิด” เพิ่ม 5 ราย มาจากต่างประเทศ ยอดป่วยสะสม 3,569 คน
“ศบค.” พบผู้ติดเชื้อ “โควิด” เพิ่ม 5 ราย มาจากต่างประเทศ ยอดป่วยสะสม 3,569 คน
“ศบค.” พบผู้ติดเชื้อ “โควิด” เพิ่ม 5 ราย มาจากต่างประเทศ ยอดป่วยสะสม 3,569 คน
1 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 1 ต.ค.63 เมื่อเวลา 11.00 น. ระบุ พบผู้ป่วยรายใหม่เพิ่ม 5 ราย มาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,569 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 631 ราย มีผู้ป่วยที่รักษาหายเพิ่ม 5 ราย รักษาหายแล้ว 3,379 ราย ยังรักษาตัวอยู่ในโรงพยาบาล 131 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย
สำหรับผู้ติดเชื้อรายแรก มาจากฟิลิปปินส์  เป็นชายสัญชาติฟิลิปปินส์ อายุ 26 ปี เข้าพัก State Quarantine ในกรุงเทพฯ
รายที่ 2 มาจากอิหร่าน เป็นชายไทย อายุ 48 ปี อาชีพรับจ้าง เข้าพัก State Quarantine ใน จ.ชลบุรี
รายที่ 3 มาจากอินเดีย เป็นชายสัญชาติอินเดีย อายุ 41 ปี อาชีพค้าขาย เข้าพัก State Quarantine ในกรุงเทพฯ
ส่วนรายที่ 4 และ 5 มาจากบราซิล ทั้ง 2 รายเป็นคู่สามีภรรยา สัญชาติบราซิล อายุ 28 ปี เข้าพัก Alternative State Quarantine ในกรุงเทพฯ